钦定古今图书集成/理学汇编/文学典/第005卷 > 陈师道后山诗话 > 《作文不贵好奇》
## 钦定古今图书集成/理学汇编/文学典/第005卷 > 陈师道后山诗话 > 《作文不贵好奇》

庄、荀皆文士而有学者，其《说剑》《成相赋》篇，与屈、《骚》何
异？扬子云之文，好奇而卒不能奇也，故思苦而词艰。
善为文者，因事以出奇，江河之行，顺下而已，至其触
山赴谷，风抟物激，然后尽天下之变。子云唯好奇，故
不能奇也。